Atapuerca mäestik
Atapuerca mäestik (hispaania keeles Sierra de Atapuerca) on Castilla-Leóni autonoomses piirkonnas Burgose linna lähedal asuv mäestik Hispaanias. Atapuerca piirkond kuulub alates 2000. aastast UNESCO arheoloogiamälestiste nimekirja, sest sealt on leitud Euroopa esimesed inimeste eellaste ja kaugete sugulaste kivistised. Atapuerca mäestiku väljakaevamiste käigus on lisaks Homo sapiens'i ehk nüüdisinimese luudele leitud ka inimeste kaugete eellaste fossiile, näiteks Homo heidelbergensis, Homo ergaster, Homo habilis, Homo georgicus, Homo erectus, Homo antecessor ja Homo rudolfensis. Mäestik koosneb suuresti lubjakivist, mis moodustus ajal, mil praeguse Atapuerca mäestiku pind oli merevee all.